《放怀 其一》
清代·孙元衡

青云写我心，天宇非不远。六合户牖间，虚空万象偃。

室中无一事，閒门可常键。辫发欢晨梳，编书辍朝饭。

风篁箨鸣阶，雨蕙箭盈畹。壶觞非所恋，吟啸不知晚。

岂无尘事牵，暂去暮当返。嗟彼杞国人，曲肱徒缱绻。

作者简介：安徽桐城人，字湘南。贡生。官至东昌知府。有《赤嵌集》，乃康熙四十四年任台湾同知后所作，记土风物产。